32002R1495
L 225/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1495/2002 НА КОМИСИЯТА
от 21 август 2002 година
за допълнение на приложението към Регламент (ЕО) № 2400/96 относно вписването на някои означения в Регистъра на защитените наименования за произход и защитените географски указания, предвиден в Регламент (EИО) № 2081/92 на Съвета за защита на географските указания и наименованията за произход на селскостопанските и хранителните продукти (Piment d'Espelette или Piment d'Espelette - Ezpeletako Biperra, Oberpfälzer Karpfen, Carne da Charneca и Carne Cachena da Peneda)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (EО) № 2796/2000 на Комисията (2), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92, Португалия е изпратила до Комисията две заявки за регистрация на означенията „Carne da Charneca“ и „Carne Cachena da Peneda“ като наименования за произход, Франция е изпратила до Комисията заявка за регистрация на означението „Piment d'Espelette“ или „Piment d'Espelette - Ezpeletako Biperra“ като наименование за произход и Германия е изпратила до Комисията заявка за регистрация на означението „Oberpfälzer Karpfen“ като географско указание.
(2)
Съгласно член 6, параграф 1 от посочения регламент беше установено, че заявките отговарят на всички изисквания, определени в него, и по-специално съдържат цялата информация, която се изисква в член 4 от него,
(3)
Комисията не е получила декларации за възражение по смисъла на член 7 от Регламент (EИО) № 2081/92 по отношение на означенията, дадени в приложението към настоящия регламент след публикуването им в Официален вестник на Европейските общности (3);
(4)
Означенията следва да бъдат вписани в Регистъра на защитените наименования за произход и защитените географски указания и съответно да бъдат защитени в Общността като защитени наименования за произход или защитени географски указания;
(5)
Приложението към настоящия регламент допълва приложението към Регламент (EО) № 2400/96 на Комисията (4), последно изменен с Регламент (EО) № 1241/2002 (5).
ПРИЕ НАСТОЯЩИЯ РЕГЛАМЕНТ:
Член 1
Означенията в приложението към настоящия регламент се добавят в приложението към Регламент (EО) № 2400/96 и се вписват като защитени наименования за произход (ЗНП) или защитено географско указание (ЗГУ) в Регистъра на защитените наименования за произход и защитените географски указания в съответствие с член 6, параграф 3 от Регламент (EИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави- членки.
Съставено в Брюксел на 21 август 2002 година.